b"\n_START_ARTICLE_\nAdolphus Greely\n_START_SECTION_\nInicis de la carrera militar\n_START_PARAGRAPH_\nGreely entr\xc3\xa0 a l'Ex\xc3\xa8rcit dels Estats Units als disset anys, despr\xc3\xa9s d'haver estat refusat pr\xc3\xa8viament dues vegades. Arrib\xc3\xa0 fins al rang de Brevet Major al final de la Guerra Civil Americana, despr\xc3\xa9s de quatre anys de servei. Greely s'un\xc3\xad a l'ex\xc3\xa8rcit regular el 1866 com a segon tinent d'infanteria. El 1873 fou ascendit a tinent primer.\n_START_SECTION_\nEls darrers anys\n_START_PARAGRAPH_\nEl juny de 1886 Greely va ser promogut a capit\xc3\xa0 despr\xc3\xa9s de servir vint anys com a tinent i, el mar\xc3\xa7 de 1887, el President Grover Cleveland el nomen\xc3\xa0 Oficial en Cap de Senyals de l'Ex\xc3\xa8rcit dels Estats Units, amb el rang de General de Brigada._NEWLINE_Durant els anys en qu\xc3\xa8 Greely fou Oficial en Cap de Senyals van ser constru\xc3\xafdes nombroses l\xc3\xadnies de tel\xc3\xa8graf militars, operades i mantingudes durant la Guerra Hispano-estatunidenca: Puerto Rico, 800 milles; Cuba, 3.000 milles; Filipines, 10.200 milles. Per connectar-se amb Alaska, Greely havia constru\xc3\xaft un sistema de gaireb\xc3\xa9 4.000 milles de cables terrestres, submarins i 107 km de telegrafia sense fils, en aquells temps el sistema comercial m\xc3\xa9s llarg de la seva classe en servei al m\xc3\xb3n._NEWLINE_El 1906 Greely va actuar com a comandant militar en la situaci\xc3\xb3 d'emerg\xc3\xa8ncia provocada pel terratr\xc3\xa8mol de San Francisco. Aquell mateix any fou ascendit a General de Divisi\xc3\xb3 i el 1908 es retir\xc3\xa0 definitivament de l'Ex\xc3\xa8rcit._NEWLINE_El 1911 va representar l'Ex\xc3\xa8rcit dels Estats Units en la coronaci\xc3\xb3 del rei Jordi V del Regne Unit._NEWLINE_Va morir el 20 d'octubre de 1935 a Washington, D.C i es troba enterrat al Cementiri Nacional d'Arlington, Arlington, Virg\xc3\xadnia.\n_START_SECTION_\nReconeixements\n_START_PARAGRAPH_\nEl 1935, poc abans de la seva mort, va rebre la Medalla d'Honor de l'Ex\xc3\xa8rcit dels Estats Units. El 28 de maig de 1986 el United States Postal Service va emetre un segell de correus de 22 centaus en honor seu._NEWLINE_L'illa Greely, a la Terra de Francesc Josep duu el nom en record seu."